संसार का यश उजागर और धर्म का यश गोपनीय हो
आजकल कब, किसको, कौन-सी बीमारी लग जाए, कह नहीं सकते। शरीर को तो बीमारी लगती ही रहती है। बीमारियों के लिए मनुष्य की देह सबसे बड़ा अड्‌डा है। कभी-कभी व्यवस्था को भी बीमारी लग जाती है। पिछले दिनों संत रविशंकर जी रावतपुरा सरकार ने बातचीतPt. Vijayshankar Mehta's column - The fame of the world should be exposed and the fame of religion should be secret
आजकल कब, किसको, कौन-सी बीमारी लग जाए, कह नहीं सकते। शरीर को तो बीमारी लगती ही रहती है। बीमारियों के लिए मनुष्य की देह सबसे बड़ा अड्‌डा है। कभी-कभी व्यवस्था को भी बीमारी लग जाती है। पिछले दिनों संत रविशंकर जी रावतपुरा सरकार ने बातचीत में एक टिप्पणी की।
उन्होंने कहा, ‘इन दिनों हमारे देश में साधुता और संतत्व को भी एक बीमारी लग गई है और वह है प्रदर्शन की।’ आज भी देश में कई साधु-संत ऐसे हैं, जो सचमुच अपनी फकीरी को लेकर अद्‌भुत हैं। उनका कहना है कि संसार का यश उजागर होना ही चाहिए। लेकिन धर्म का यश तो गोपनीय होना चाहिए।
फकीर खुद बहुत बड़ा मदारी होता है। लेकिन जब साधु दूसरे के इशारे पर नाचने लग जाएं, मदारी ही नृत्य करे, तो कैसे काम चलेगा? प्रबंधन की भाषा में दो शब्द प्रयोग किए जाते हैं- एक है ऑपरेशन, दूसरा है पोटस्मार्टम। ऑपरेशन का मतलब है पहले से ही सावधानी रखी जाए। ठीक से काम किया जाए।
लक्ष्य को ध्यान में रखें। पोस्टमार्टम मतलब काम होने के बाद उस पर टिप्पणी करना, उस पर शोध करना, माथा कूटना। ठीक ऐसा ही धर्म के क्षेत्र में हो गया है। धार्मिक गति‌विधि का अर्थ है ऑपरेशन। लेकिन जब वो संसार में अत्यधिक उतर जाए, तो धर्म को लोग पोस्टमार्टम का यंत्र बना लेते हैं।